Introduktion til den fremtidige SALDI-€
I SALDI-€ version 5.0 kommer der en del fornyelse, i forhold til den 15 år gamle SALDI.
Der er også luget ud i ubenyttet eller sjældent benyttet kode, og der er lagt vægt på, at program koden er mere tilgængelig.
Nedenfor kan du se, hvad du kan forvente dig i fremtiden...

### Det nye navn - SALDI-€

Navnet SALDI-€ antyder, at det er en flersproglig europæisk version.

### Flersproglig

Program-betjening kan skifte mellem ialt 8 europæiske sprog:
Dansk - Engelsk - Tysk - Polsk - Fransk - Italiensk - Spansk - Tyrkisk
Dansk - English - Deutsch - Polski - Français - Italian - Español - Türkçe
Sprog-databasen indeholder pt. mere end 3500 sætninger på hvert sprog.

### Menu-system

Menu-systemet er blevet decentraliseret, så alle sider vises med en menu-bjælke i toppen.
Det gør navigering mere fleksibel, når du kan skyde genvej til andre områder i programmet.

### Adaptivt design

Designet er adaptivt, dvs. det tilpasser sig til smallere skærme.
Hvad der ses ved siden af hinanden, på brede skærme, ses således over hinanden på smallere skærme.
Da tabeller med mange kolonner, kræver en vis bredde, anbefales dog brug af bredere skærme.
Programmet udnytter op til omkring 1200 pixel i bredden.
Har du en endnu bredere skærm, kan du udnytte den ved at zoome visningen i din browser.
Skærm udnyttelsen kan også forbedres ved at skjule browser-faner og menuer, ved at aktivere fuldskærm med funktionstast F-11

### Panel-grupper

Visning af data er grupperet i mindre paneler, som nemt kan kombineres i andre sammenhænge..
Paneler kan minimeres / maksimeres, ved at klikke på overskriften.
Det kan øge overblikket, når du kan skjule uaktuelle data.
I toppen af hvert panel, findes et hjælpelink, som fører til udvidet hjælp i SALDI-DokuWiki, angående netop dette panels indhold, såfremt der er oprettet relevant hjælpetekst.
Hjælpetekster kan redigeres af alle brugere, som er tilmeldt systemet. På den måde, kan alle brugere udvide og forbedre hjælpetekster, til gavn for alle.

### Lokal-menuer

Når du ankommer til et program-vindue, er alle paneler, på nær et, minimeret.
På denne måde, virker det som en stor decentral menu, hvor du selv kan åbne/lukke paneler, som du synes,
ved at klikke på panel-overskriften.
Der er også mulighed for at åbne eller lukke alle paneler på en gang med et klik, på ikoner yderst til højre, i panel-toppen.
Læg mærke til muse-markørens udseende, når den holdes over de forskellige ikoner, der har en funktion.

### Indtastning af datoer

Det er blevet nemmere og mere sikkert, at angive datoer.
Benyttelse af moderne browsere, betyder at en `date-picker` fremkommer til dato-angivelser.
Date-picker er ikke tilgængelig i Internet Explorer, Safari og Opera Mini (Ultimo 2017)
Det er dit operativ-system, der bestemmer dato-formatet, så skal det ændres, forgår det i Windows indstillinger.
Dit valg har ingen indflydelse på, hvordan SALDI-€ forstår datoer.

### Formular redigering med preview

I det nye design vindue, ser du felter, der fortæller dig musemarkørens placerings-koordinater.
Det gør det nemmere at bestemme indsætnings punkter for feltplaceringer.
Når du har redigeret en udskrifts-formular, kan du nu umiddelbart, se resultatet grafisk, på skærmen.
Det sker ikke med "live-data", men med visning af variabelnavnene og tekst-konstanter.
Du kan også se de forskellige felters reserverede område på formularen.
Al udskrivning er nu baseret på operativsystemets og browserens udskrivnings muligheder.
Det er her, du skal have en PDF-printer opsat, hvis du vil danne PDF-fakturaer.
Programmet danner særlige udskrivnings-egnede vinduer, hvor menu og knapper er fjernet.

### Nye muligheder i formularer

Der kan nu vælges mellem forskellige papirformater:
A5, A4, A3, i enten højformat eller bredformat.
Tekster kan roteres, så der kan skrives i andre retninger end vandret.
Der kan oprettes "Vandmærker" eller "Stempel-tekster", som ikke udskrives i normal udskrift, men kun på kopi-eksemplarer.
Hidtil har du kunnet indsætte et "Logo".
Det er udvidet til at der kan indsættes mange billeder.
Billeder vises skaleret i ovenfor omtalte preview.

### Faktura-service

Der er tilføjet en lokal funktion for "faktura-service", som kan benyttes til inddatering af leverandør fakturaer.
Har du en tekstbaseret faktura, det kan være en email, en skannet og OCR-behandlet tekst eller en PDF-fil, som du skal have inddateret, kopierer du dens indhold ind i et lokalt vindue.
Her markerer du de tekster, som du vil benytte, trykker på en relevant knap og er klar til at gemme alle felter med et klik.

### Hjælpetekster

Alle tabellers kolonne-overskrifter, alle knapper, alle felt-labeler, samt mange andre objekter, indeholder hjælpe-tekster / -tip, som giver forklaringer til funktionalitet og benyttede koder.
I vid udstrækning har disse felter med tekst en skygge-effekt, så du kan få øje på sådanne tip-muligheder.
Mange steder vises også nyttige kommentarer, som f.eks. noget om annullering af gebyr.

### Tabel-funktioner

Tabeller er vigtige til at vise data. Der er udviklet en special-funktion, til visning i tabeller.
Den sørger for:
Zebra-stribet baggrund af tabel-rækkker, der gør læsning af sammenhørende data lettere.
Fremhævning af den række, markøren befinder sig i/over.
Fast placering af kolonne-overskrifter, og visning af data i et rulle-vindue med fast højde.
Den giver mulighed for:
Sortering på kolonne-indhold
Filtrering på grundlag af søge-ord, som du angiver.
Oprettelse af ny data-record.
Placering af special-knapper, f.eks. slette-knap, foran og efter data-felterne i rækkerne.

### Nye farver og iconer

Ved alle panelers tekst, er placeret en ikon, som refererer til funktionaliteten.
Det understøtter ens opfattelse, af hvad indholdet angår.
Der er benyttet farver, f.eks. i forbindelse med knapper, der afspejler funktionen.
Eksempelvis er Gem-knapper gule, og Navigations-knapper grønne.

### Forøget hastighed og kompatibilitet

Programmet er tilpasset de nyeste standarder, og er CSS-baseret, hvilket muliggør temaer for udseende.
Det benytter HTML5 og nyere JavaScript, og det er kompatielt med PHP 7+
Sidstnævnte betyder en halvering af servertid til at generere koden til browseren, i forhold til den gamle SALDI.
Overgangen til PHP7+, medfører også kraftige forbedringer af database-funktioner og sikkerhed.

### Struktureret programkode

Programmes kildekode er blevet omskrevet, så den er blokstrukturet.
Der er udviklet funktioner i PHP, som er specialiseret til programmets visninger på skærm.
Omfanget af disse funktioner er faktisk så stort, at "Print"-funktionen er overflødig.
Den mest omfattende special funktion, er visning af tabeller, som omtalt overfor.
Programmet udnytter følgende Open-source biblioteker:
Jquery, Fontawesome, Tablesorter. - Alle kan findes på Git-Hub.
Rutiner angående skærmvisning og data-behandling er blevet separeret. En følge af dette, er mere overskuelighed og nemmere korrekturlæsning af koden, hvilket er med til at minimere tyrkfejl i koden.

### Nye redskaber for programmøren

Der er adskillige redskaber til programmøren:
Debug-tilstand (fejlfinding), øger læsbarheden af html, fremhæver nyttige ting. logger flere hændelser, mv.
Skanning af fraser - danner lister med sætninger, som skal oversættes til andre sprog,
Modulskanning - viser systemets php-filers status, baseret på oplysninger i filernes 2 første linier.
Funktionsskanning - danner lister af filer, hvor funktioner er erklæret, og hvor de benyttes (forekommer).